**Forskrift om skolerute for Folldal kommune.**

## **§ 1.*Virkeområde***

Forskriften gjelder den kommunale grunnskolen i Folldal kommune.

Elevene har rett og plikt til å møte på skolen på de fastsatte skoledagene.

## **§ 2.*Skoleåret***

Skoleåret skal strekke seg over minst 38 skoleuker innenfor en ramme på 45 sammenhengende uker.

## **§ 3.*Årlig skolerute***

Fylkeskommunen har ansvaret for skoleskyss både i grunnskolen og vgs, og skal organisere skoleskyssen i samarbeid med kommunene. Organisering av skoleskyssen tar utgangspunkt i forslaget til skolerute. I Innlandet er det nedsatt ei arbeidsgruppe som utarbeider et forslag til skolerute. Skoleruten fastsettes endelig av kommunedirektøren for hvert skoleår.

Skoleruten skal gi oversikt over skole-, ferie- og fridager hvert år. Den skal være tilpasset avviklingen av nasjonale prøver og sentralt gitt eksamen.

Skoleruten skal publiseres på kommunens nettsider innen oktober året før, og skolene skal informere de foresatte om dette etter at den er lagt ut.

## **§ 4.*Ikrafttredelse***

Forskriften trer i kraft 1. august 2025 og gjelder fra og med skoleåret 2025–2026.